**ש"ח, כט** כל שהוא ראוי למאכל חיה ועוף המצויים, מטלטלים אותו... הגה: ולפי זה מותר לטלטל עצמות... אם ראויים לכלבים, דהא כלבים מצויים.

**ש"ח, כט** ...ואם אינו ראוי אלא למאכל חיה ועוף שאינן מצויים - אם יש לו מאותו מין חיה או עוף, מותר לטלטל מאכל הראוי לאותו המין; ואם לאו, אסור.

(קיט) שאינם מצוים - אצל רוב בני אדם. ומה דעשירים מגדלין אותו המין בבתיהם, לא נחשב מצוי:

**ילקו"י** עצמות רכות שאינן ראויות למאכל אדם, אבל ראויות לכלבים או לחתולים, מותר לטלטלן בשבת... שהרי מצויים במקומותינו כלבים וחתולים... ואף אם הכלבים מצויים בקצה העיר... מותר לטלטלן בשבת.

**ש"ח, כז** עצמות שראויים לכלבים, וקליפים שראוים למאכל בהמה, ופרורים שאין בהם כזית, מותר להעבירם מעל השלחן; אבל אם אין הקליפים ראוים למאכל בהמה, אסור לטלטלם...

(קיד) אם אין הקליפים ראוים וכו' - והוא הדין בעצמות שהם קשים, שאינם ראויים אפילו לכלבים...

אבל כל זה הוא דוקא אם נתפרקו לגמרי; לאפוקי אם נשתייר מקצת בשר על עצמות, מותר לטלטל אותם אגב הבשר:

**שש"כ כ', כז** קליפות, גלעינים ועצמות שראויים למאכל-אדם, או אפילו ראויים רק למאכל-בהמה והיא מצויה באותו המקום... מותרים בטלטול, אף אם השליכם לאשפה... אך אם השליכם לאשפה... מבעוד יום, הם אסורים בטלטול.

**ש"ח, לב** דג מלוח מותר לטלטלו; ושאינו מלוח, אסור מפני שאינו ראוי.

**ילקו"י** ...דגים שאינם מבושלים, אין להעבירם למקרר אחר...

**משנ"ב ש"ח, קכז** מפני שאינו ראוי - ...דדבר העומד לאכילת אדם, ואינו ראוי לאכול כך עד מוצאי שבת, אף דראוי הוא לאכילת כלבים, מקצה איניש דעתיה מיניה, משום דלא קאי לכלבים...

**שש"כ כ', כח** דברי-מאכל שאינם ראויים לאכילה ללא בישול או אפיה... הרי הם מוקצה ואסורים בטלטול.

**ש"ח, לא** בשר חי... מותר לטלטלו, משום דחזי לאומצא...

(קכה) דחזי לאומצא - היינו שיש בני אדם שדעתם יפה וכוססין בשר חי...

והנה ממגן אברהם מבואר דדוקא במין הרך, כגון יונה ובר אווזא, אבל בשר בהמה אינו חזי לכוס ואסור לטלטלו. אבל בט"ז פוסק דאפילו בשר בהמה...

**ילקו"י** בשר חי... בין בשר בהמה בין בשר עוף... מותר לטלטלו בשבת, מפני שהוא ראוי לאכילת אדם, שיש בני אדם שכוססים בשר חי טחון [עם מעט מלח]. ואפילו בשר קפוא שהיה מונח בתא ההקפאה, מותר לטלטלו, מפני שראוי להפשירו ולאכול ממנו. ואף שיש אומרים שבזמן הזה יש לאסור בשר חי בטלטול, כי אין מצויים בינינו בני אדם שכוססים בשר חי, מכל מקום העיקר להקל בזה, אחר דסוף סוף ראוי הוא לאכילה...

לפיכך מי ששכח להכניס את הבשר לתוך הפריזר מערב שבת, ויש חשש שהבשר יתקלקל, מותר לטלטלו ולהכניסו לפריזר בשבת...

אם המקפיא או המקרר הפסיקו לעבוד באמצע השבת, ויש שם בשר שלא נתבשל, וחושש שהבשר יפשיר ויתקלקל, מותר לטלטלו משם ולהעבירו למקרר אחר או של השכנים. וגם אין בזה איסור הכנה בשבת...

הרוצה ליקח דבר מה מהמקפיא, והבשר הקפוא מעכב בעדו, מותר לו לטלטל את הבשר כדי להוציא מהמקפיא את מה שנחוץ לו.

...ובלבד שנותרו לפחות כמה רגעים עד צאת השבת שיהיה ראוי להפשיר את חלקו במים פושרים...

**שש"כ כ', כח** דברי-מאכל שאינם ראויים לאכילה ללא בישול או אפיה, כגון... בשר ודגים שאינם מבושלים, הרי הם מוקצה ואסורים בטלטול.

(שם הע' צח) ...דבמקום הדחק יש לסמוך על המקילים...